જિલ્લા પંચાયત બાંધકામ સમિતીના પુર્વ ચેરમેન ટીકુભાઇ વરૂ દ્વારા કલેકટરને કરાયેલી રજુઆતમા જણાવાયું છે કે સૌરાષ્ટ્રમાં વરસાદના બે મહિના વિતી ગયા છે. ત્યારે અમરેલી જિલ્લામાં પણ વરસાદે તારાજી સર્જી હતી. જેના કારણે અમરેલીના જાફરાબાદ અને રાજુલામાં પણ ધોધમાર વરસાદના પગલે ખેડૂતોનો ઉભો પાક અને જમીનનું ધોવાણ થયું હતું. ત્યારે જાફરાબાદ તાલુકામાં સરકારી તંત્રએ માત્ર પાક ધોવાણનું સર્વે કરી સંતોષ માની લીધો છે.